overenie interakcií
Dobry den, mam helikobakter a beriem Fromilid a Entizol ten az14 dni.Pri uzivani antibiotik dostavam vaginalnu kandidu. Vypytala som si Fluconazol 150.mozemho uzit ako prevenciu na kandidu aj pri tychto antibiotikach ?
Dobrý deň,
ďakujeme za Vašu otázku.
Medzi liekmi Fluconazole a Fromilid bola pozorovaná klinicky stredne závažná interakcia. Flukonazol je silný inhibítor CYP2C9 a stredne silný inhibítor CYP3A4 a tiež CYP2C19.  Fromilid obsahuje liečivo Klaritromycín, ktorý sa metabolizuje prostredníctvom izoenzýmu CYP3A4. Inhibíciou izoenzýmu CYP3A4 môže prísť ku zvýšeniu alebo predĺženiu biologického a farmakologického účinku (vrátane toxicity) liečiva, ktoré je substrátom uvedenej izoformy cytochrómu P450. Pri súčasnom užívaní je nutný monitoring pacienta a v prípade potreby úprava dávok liečiv.
V prípade, že lieky predpísal jeden lekár, je si týchto skutočností vedomý a prispôsobil im dávkovanie. V takom prípade odporúčam riadiť sa jeho pokynmi. Ak Vám lieky predpísali viacerí lekári a o užívaní iných liekov neboli informovaní, je potrebné lekárov o užívaní všetkých liekov dodatočne informovať.
S pozdravom
PharmDr. Patrícia Čečková